Krokodill (skulptuur)
"Krokodill" on skulptuur Glehni pargis Tallinnas Nõmmel Glehni lossist edelas. Kivibetoonist skulptuur kujutab lohet. See valmis 1908. aastal Nikolai von Glehni eestvõttel. Koos Kalevipoja skulptuuriga soovis Glehn moodustada mütoloogiast pärit stseeni, kus vägilase selja taga luurab koletis. Kohalikud elanikud hakkasid aga kuju kutsuma krokodilliks. Alates 1991 on skulptuur muinsuskaitse all.